मैना महेन्द्रबाबू के इस धर्मसम्मत कारोबार का असली रहस्य जानती है। वह इस सच से पूरी तरह बाख़बर है कि तेजाब की फैक्टरी के बहाने मुख्यधारा समाज का शोषक वर्ग आदिवासी समाज की जल -जंगल-जमीन को लूटना ही नहीं चाहता है, अपितु उस पूरे आदिवासी समाज को अपने लाभ के खेल में गंदला कर उसके अस्तित्व को ही लील लेना चाहता है। मैना अपनी पूरी ताकत से इन तत्वों (शोषक शक्तियों) का मुकाबला करने को आगे आती है। जिसमें उसे शर्मा जैसे बुद्धिजीवी तथा अपढ़ मोड़ल जैसे आदिवासयिों के कुछ लोगों का साथ मिलता है। और देखते ही देखते मैना का संघर्ष पूरे आदिवासी जीवन-समाज के संघर्ष में परिणत हो जाता है।